runetrust/blame-folketinget-dk huggingface dataset:
Søren Egge Rasmussen (EL), 2024-02-22:
Det er jo sådan set det, der er intentionen, nemlig at vi skal frem til at genoprette nogle fiskebestande og finde de rigtige virkemidler til, at det kan ske, og der kan det ikke nytte noget, at man tillader et fiskeri, som går efter, at den sidste fisk skal fanges, for så er der ikke nogen vej frem.
Rune Lund (EL), 2021-05-03:
Og i den forbindelse kunne jeg godt tænke mig at høre, om hr. Lars Boje Mathiesen egentlig mener, at en højere selskabsskat går ud over virksomhederne, eller at den går ud over de personer, som hr. Lars Boje Mathiesen nævner fra Folketingets talerstol, f.eks. LO-arbejdere eller personer, som er på dagpenge.
Per Dalgaard (DF), 2002-11-28:
Det lykkedes mig ikke at få hr. Jørn Jespersen til at svare på spørgsmålet om den rapport, Verdensbanken har lavet, og hvor den faktisk konkluderer, at den ulandsstøtte, vi i dag sender af sted, i bedste fald ikke duer og i værste fald simpelt hen ødelægger de enkelte landes småhandel.
Lene Espersen (KF), 2003-05-28:
Dan Lynge-sagen skal belyses helt og fuldt og åbent, men jeg må altså også igen fastholde, at vi har en lov om undersøgelseskommissioner, og noget af det væsentligste i den er altså, at man er konkret med hensyn til, hvad det præcis er, der skal undersøges.
Anders Samuelsen (LA), 2010-05-11:
Sagens kerne er, at lønmodtagernes penge bliver konfiskeret, og al den udenomssnak, som vi fik fra ordføreren her, drejer sig om at komme uden om det faktum og ikke forholde sig til det faktum, at Liberal Alliance faktisk kommer med en forespørgselsdebat, som vi gerne så i den yderste konsekvens førte til, at lønmodtageren fik lov til at beholde sine egne penge.
Victoria Velasquez (EL), 2025-10-21:
Inspireret af noget af det, som ordføreren kommer ind på i forhold til at blive klogere, vil jeg bare høre, om Konservative har lagt sig fast på, hvad det konkret skulle være, eller om vi måske generelt kunne se på, hvilke benspænd der stadig er, for at flere tør kaste sig ud i at være små erhvervsdrivende og tør være det.
Søren Pind (V), 2006-02-23:
Hvad angår det praktiske, så er fakta nu engang, at såfremt Danmark måtte gennemføre nogen som helst form for liberalisering i de her sammenhænge – i hvert fald den form for liberalisering, som der er lagt op til her – vil de lande, der bidrager til, at børn i dag kan adopteres af danske familier, lukke af for den trafik.
Birgitte Josefsen (V), 2009-12-03:
Jeg ville faktisk gerne kunne have stået her i dag og sagt, at nu gør vi det gratis at gå til tandlæge, uanset hvad det er, det handler om, men det kan jeg ikke, og det kan jeg ikke med afsæt i det økonomiske råderum, der er til stede i øjeblikket for at få enderne til at nå sammen.
Claus Hjort Frederiksen (V), 2016-01-27:
Regeringen er åben over for at drøfte, hvordan trafikken til og fra Aalborg kan tilrettelægges bedst muligt, og vi er derfor også principielt åbne for at drøfte, hvorvidt en tredje Limfjordsforbindelse på længere sigt kan bidrage til at afhjælpe de kapacitetsproblemer, der jo til tider er omkring Aalborg.
Morten Messerschmidt (DF), 2008-02-01:
også gerne sige tak til Venstre, som jo i hvert fald i modsætning til Det Konservative Folkeparti valgte at ulejlige sig ned i Folketingssalen for at diskutere det her anliggende og også havde evnen til, vil jeg sige, på nogle områder at kunne se problemet.
Theresa Scavenius (UFG), 2024-11-21:
Det er den samlede bestyrelse, der skal have indsigt, men hvis ordføreren mener, det er vigtigt, kan vi jo stille et ændringsforslag, hvor det præciseres, at alle medlemmer i udpegningsudvalget og i bestyrelsen personligt skal have indsigt, erfaring og viden om forskning, herunder international forskning, uddannelse osv.
Steen Gade (SF), 2005-06-14:
Jeg vil så spørge hr. Christian WedellNeergaard, om det ikke er helt afgørende, at en erhvervsudviklingsstrategi på regionalt plan hænger sammen med, hvad der skal ligge af natur, altså om der ikke også skal ligge naturplaner, om det ikke også skal hænge sammen med vandindvindingsplaner, om det ikke skal hænge sammen med råstofudnyttelse og jordforurening, og hvad vi har.
Frank Aaen (EL), 2006-03-01:
Det sidste har vi jo gentagne gange erklæret os helt enige med statsministeren i, ingen tvivl om det, men nu er det jo altså sådan, at vi alligevel – på grund af pressens energiske arbejde – tilbage i oktober kan notere os, at der har været en række henvendelser til regeringen, hvor der blev gjort opmærksom på, at der var et problem, man gerne ville drøfte med den danske regering.
Per Clausen (EL), 2008-03-27:
For det er en kendsgerning, at det, der sker her, er, at de, der køber medicinen, de, der altså er syge, kommer til at betale for den her vaccinationsordning, hvorimod mennesker, der har været så heldige som mig, der i årevis ikke har købt medicin og måske heller ikke skal det i fremtiden, helt slipper for at betale.
Morten Helveg Petersen (RV), 2006-12-07:
Når man betragter den sædvanlige figur over de indgåede forlig, ser det jo ud, som om der indgås masser af brede forlig, men fjerner man globaliseringsaftalerne, der strengt taget ikke har meget med selve finansloven at gøre, ser billedet helt, helt anderledes ud.
Pernille Rosenkrantz-Theil (EL), 2004-12-03:
Nu bliver jeg altså endnu en gang en lille bitte smule bekymret, for det er jo sådan set et eksempel fra høringssvarene – altså jeg går ud fra, at ministeren læser de høringssvar, der kommer ind, ellers begynder det i hvert fald at være lidt mærkværdigt, at man sender lovforslag i høring – og i kommentarerne til de bemærkninger, der er i høringssvarene, som er optrykt i det forslag, vi behandler, står der: Fra overgangstidspunktet reguleres pensionen efter de statslige regler.
Trine Mach (SF), 2015-05-19:
Og jeg anerkender fuldt ud forslagsstillernes, hvad kan vi sige, politiske ramme for, hvordan man kan lave en redefinition, og det er selvfølgelig klart, at der skal jurister til, hvis man skal det, men jeg mener også, at både regeringen og de øvrige partier har ret i, at der jo også vil være tale om et skøn.
Keld Albrechtsen (EL), 2004-02-05:
Jeg tror, det var ministeren, der var inde på den tankegang, at hvis bare man kører løs på marken, så kommer gæssene, og hvad kan man mere ønske sig af naturen. Jeg indrømmer, at det er et andet natursyn end det, jeg står for, det kan jeg ikke komme uden om, men det er jo godt
Mattias Tesfaye (S), 2018-04-04:
Nu er det jo i sidste ende Højesteret og Den Europæiske Menneskerettighedsdomstol, der skal afgøre, om det er i strid med grundloven og Den Europæiske Menneskerettighedskonvention, men det er jo en god skik herinde, synes jeg, at vi beder Justitsministeriet om en juridisk vurdering, før vi vedtager noget lovgivning.
Karen J. Klint (S), 2001-05-23:
Jeg er en af dem, der faktisk sætter meget stor pris på det arbejde, som hr. Peter Duetoft har gjort gennem årene. Men jeg synes bare, at hvis vi hænger fast i, hvordan vi plejer at snakke og gøre, så får vi jo ikke sparket godt nok til den bold, der skal rulle kulturen over i en anden lejr.
Line Barfod (EL), 2002-12-05:
Så vi håber, at man, også i de partier, der står bag nedsættelsen af ydelserne, vil bruge det her forslag til at se på, at enhver bør have ret til at have sine egne penge, og at vi skal indføre en grundlovsydelse, så man fjerner forsørgerpligten over for ægtefæller.
Poul Nødgaard (DF), 1999-05-18:
Men der stod altså tidligere i alt det om Det Kongelige Teater, at indtægterne over en årrække skulle forøges ganske væsentligt, formentlig i form af ekstra billetindtægter, og hvad ved jeg, og så ser jeg nu, at der i den her tekst har sneget sig halvanden linje ind om, at disse ekstraindtægter skal reduceres væsentligt.
Per Clausen (EL), 2008-01-18:
Jeg håber på, at der alligevel vil ske det, at det vil komme til at indgå, både i den evalueringsproces af licenssystemet, som forligspartierne skal i gang med, og når vi engang om mange år - men når man har nået min alder, så går årene jo hurtigt skal til at forhandle et nyt medieforlig.
Dennis Flydtkjær (DF), 2009-04-03:
Selv om kommunerne har vidst, at det her lovforslag ville komme, og at der ville blive indført et loft på 3.000 kr. på den månedlige betaling for ældremaden pr. 1. juli 2009, så har langt størstedelen af kommunerne alligevel valgt at sætte prisen op, hvilket klart ikke er acceptabelt.
Ole Birk Olesen (LA), 2021-08-26:
Vi bliver nødt til at forholde os til, at hvis det lykkes for sygeplejerskerne at lægge så stort et politisk pres på et flertal i Folketinget, at man politisk vedtager, at de skal have en højere løn, så er det jo om et år en anden faggruppe i den offentlige sektor og om endnu et år en tredje faggruppe i den offentlige sektor.
Bjarne Corydon (S), 2012-01-18:
Efter gængse regnemetoder, som jeg anerkender, og som jeg håber også spørgeren anerkender, styrker kickstarten og oven i det yderligere den samlede virkning af finansloven efterspørgslen på et niveau, det skaber ganske mange job til danskere, der ellers ikke ville være i stand til at finde et job.
Villum Christensen (LA), 2012-05-22:
Med den måde, man i øvrigt diskuterer energipolitik på herinde med de mange nuller, der er bagefter, og hvor man bare regner baglæns, fordi man vil nå et tal og ændre på afskrivningen osv., kan jeg ikke forstå, at den bekymring skulle være så reel, som det lyder.
Per Stig Møller (KF), 2011-05-25:
Jeg synes, det er rigtigt ikke bare nu at sige, at så giver vi den støtte og den støtte, og pludselig har vi brugt det alt sammen, og så er der ikke penge til talentudviklingen, for det skal jo ses i sin helhed, og det er jeg helt sikker på at hr. Mogens Jensen er enig i.
Keld Albrechtsen (EL), 1999-01-13:
Ja, nogle gange bliver man jo glædeligt overrasket her i verden, og det blev jeg i hvert fald, da jeg i lørdags læste i Berlingske Tidende, at ministeren ikke agter at fremsætte et lejelovsforslag nu, men vil holde fast i den omkostningsbestemte husleje.
Pernille Rosenkrantz-Theil (S), 2014-03-18:
Det kom nu alligevel til mig, mens jeg sad her og lyttede på Venstres ordfører, for det ville jo blive kaldt godhedsindustri, og det ville være blevet kaldt rundbordspædagogik, der nu skal til at have certificeringsordning, og alt muligt andet med schwung i.
Andreas Steenberg (RV), 2018-04-12:
Jeg synes, at man er endt med en ganske socialliberal løsning, hvor staten, der alligevel skal afholde udgifterne, går ind og garanterer de her lån, men at det stadig er de fordele, der er ved markedet i forhold til prissætning, som gælder, og i forhold til at vurdere boligerne.
Maja Panduro (S), 2010-02-24:
Jeg er selvfølgelig enig med ministeren i, at økonomi og faglighed i en vis udstrækning kan gå hånd i hånd, men når vi f.eks. hører om, at man i Faxe Kommune på 3 år vil nedbringe antallet af anbragte børn fra 125 til 95, og når vi hører om de her meget specifikke retningslinjer, som nogle kommuner lægger, mener ministeren så, at det nødvendigvis tjener barnets tarv?
Johs. Poulsen (RV), 2009-03-10:
Det vil altså sige, at nok tog man noget med den ene hånd, men tilsvarende fjernede man noget med den anden hånd, og det er en del af baggrunden for, at man ganske vist kunne have et begreb, der hed miljømilliarden, men at man altså også gjorde det på en sådan måde, at det blot betød, at der, hvor man øgede indsatsen et sted, sænkede man den så nogle andre steder på naturområdet.
Martin Henriksen (DF), 2009-11-26:
For hver gang, der har været en forhandling, hvor man har haft mulighed for at forbedre forholdene for de ældre, har Dansk Folkeparti siddet med inde ved forhandlingsbordet og fået regeringen med til forskellige initiativer, og Socialistisk Folkeparti og andre partier på venstrefløjen har ikke villet ind og sidde ved forhandlingsbordet, men har altid fundet en eller anden undskyldning for at man ikke kom ind at sidde ved forhandlingsbordet.
Kristian Pihl Lorentzen (V), 2013-02-07:
Men jeg vil spørge hr. Henning Hyllested, om ikke Enhedslisten skelner mellem på den ene side det, der er bevidst svindel på landevejen, altså magneter på gearkassen og falske førerkort, og på den anden side det, der er utilsigtede småforseelser, altså fejlbetjeninger af tachografen, som jo næsten dagligt afstedkommer, at chauffører får store bøder.
Tina Petersen (DF), 2008-02-27:
Det kan da ikke andet end tolkes, som om man ønsker at bearbejde en holdning, der er i samfundet, og ændre den til at gå i retning af det, man selv ønsker, nemlig flere midler til udviklingsbistand, flere midler til de områder, hvor jeg som spørger mener, at vi allerede på nuværende tidspunkt yder en kæmpe indsats og er et af verdens bedste lande til den her indsats.
Eva Kjer Hansen (V), 2023-05-09:
Så som sagt afviser vi det her beslutningsforslag, og jeg synes, det er vigtigt, at vi netop er meget opmærksomme på, at vi får inddraget den nyeste viden, og at vi har tillid til de lægefaglige kompetencer på det her område, fordi vi jo har at gøre med et meget vanskeligt område, et sårbart område, som kønsskifte og kønsidentitet jo er.
Johs. Poulsen (RV), 2011-02-01:
Vi kan komme i en situation, hvor der kommer færre møller, end man havde troet, da man diskuterede det her i det varme forår, som hr. Flemming Møller Mortensen vist kaldte det, eller vi kan komme i en situation, hvor vi skal mødes igen og rykke på støjgrænsen – det vil sige, det må støje mere.
Irene Simonsen (V), 2007-04-19:
Der er heldigvis nogle steder, hvor man er rigtig god til at tage de her folk i hånden fra jobkonsulenternes side, få dem placeret i job, men der er mange steder, hvor man ikke er det, og det kan jeg ærgre mig meget over – jeg kan ærgre mig over, at det ikke er flere kommuner – for det ville jo hjælpe gevaldigt på det her – og så kunne det endda betale sig for dem at tage de timers arbejde.
Pernille Falcon (EL), 2003-11-13:
Jeg deler da de synspunkter, der gælder den problematik, der drejer sig om, at det jo ikke skal være sådan, at det ikke kan løbe rundt, fordi man skærer så meget på hospitalerne og på hjemmehjælpen, medmindre man har frivillige, der stormer rundt med vand til de gamle eller trøster folk, når deres pårørende er faldet døde om.
Peter Skaarup (DF), 2011-05-30:
Nu ved jeg ikke, hvor meget vi skal komme ind på det med voldtægt i den her debat, men jeg vil bare sige, at når man strammer for overfaldsvoldtægt, hvad vi synes er helt berettiget – det skal koste langt længere fængselsstraffe, end det er tilfældet i dag –
Søren Pape Poulsen (KF), 2020-06-22:
Allerhelst vil jeg jo helt afskaffe topskatten – det er sikkert ikke en overraskelse for nogen, men da jeg forudser, at det nok kan være noget svært at samle sådan et flertal i dette folketingsår, foreslår vi i stedet for at hæve grænsen for alle med 35.000 kr.
Mattias Tesfaye (S), 2016-12-01:
Men det er klart, at når det største borgerlige parti går til finanslovsforhandlinger og ser på sådan en tidsel i den daværende Venstreregerings finanslovsforslag og det så bliver så sølle en indrømmelse, så tror jeg, der er mange, der studser lidt og tænker, at i en situation, hvor det går fremad for dansk økonomi og dansk økonomi grundlæggende set har det sundt, hvorfor er det så, at vi har et behov for at jokke på nogle af dem, der har det sværest, på en måde, som vi kommer til med det her lovforslag.
Kaare Dybvad Bek (S), 2025-03-28:
Egentlig burde man – i hvert fald i Dansk Folkeparti, men jo også i en vis udstrækning i Danmarksdemokraterne – være glad for, at de debatter, vi tager herinde i Folketingssalen, har et konkret aftryk på den virkelighed, der er derude.
Steffen Larsen (LA), 2023-10-27:
Jeg tror jo på, at hvis vi nu var i proces og det bare var den normale lovgivningsproces, vi kørte med, og tingene derfor ville tage lidt længere tid, men at vi stadig ville ende med at tilslutte os, og hvis vi signalerede det til vores samarbejdspartnere i Schengen, så ville de umiddelbart have forståelse for det og sige: Okay, I kan få et lille slag over fingrene i regeringen, men lad os komme videre i teksten; I fortsætter. Jeg tror ikke, der er nogen fare for, at der er et flertal i Folketingssalen for ikke at tilslutte sig det her.
Troels Lund Poulsen (V), 2009-03-10:
I øvrigt har beslutningsforslagets forslag til handlingsplan karakter af at være noget af det, som man i bund og grund vel godt kunne diskutere om vil være et landsplandirektiv, nemlig at forslaget vil tvinge kommunerne til at foretage den pågældende planlægning.
Johs. Poulsen (RV), 2006-04-05:
Så med det som baggrund har jeg ladet min skepsis over for centralisme og standardisering og styring fra statens side overvinde, og derfor er vi fra den radikale gruppes side positive over for at se på og så at sige give kommunerne de her redskaber på hylden, der kan give anledning til, at man lægger mere kvalitet ind i arbejdet fremover.
Finn Sørensen (EL), 2016-06-03:
Det er jo sådan, at hvis man skal tage højde for det, man kalder den demografiske udvikling, altså flere ældre osv., og man skal tage højde for, at der er kommet mange flygtninge, som skal integreres, så skal kommunerne i hvert fald have 0,8 pct. mere at gøre godt med i stedet for mindre.
Stén Knuth (V), 2022-04-20:
Og det går rigtig stærkt, og det stritter også rigtig meget, og derfor er der også brug for, at vi får en strategi, og at vi også får inviteret nogle af de parter ind, som ordføreren jo også nævner, også i forhold til folkeskolen, som jo allerede er i gang med det her for fuldt tryk, og at får nogle erfaringer ind om det, og også forskning.
Joachim B. Olsen (LA), 2012-10-03:
Men man har altså på den ene side taget kritikken til sig – man har opdaget, at der er en reaktion i befolkningen, og den reaktion bruger man til at indføre nogle realpolitiske ændringer – og på den anden side går man ud og kritiserer dem, der startede kritikken, på en fuldstændig usaglig måde.
Nikolaj Villumsen (EL), 2016-05-25:
Det afgørende er jo, at vi også kritiserer, når der så er noget at kritisere, og der må jeg bare sige, at jeg ærlig talt synes, at der er rigtig meget at kritisere, når vi snakker om Tyrkiets manglende indsats i kampen mod ISIL og Al Nusra i Syrien.
Pia Olsen Dyhr (SF), 2016-11-29:
Så erhvervslivet bidrager med 2 mia. kr., og borgerne bidrager via en forhøjelse af bundskatten med 700 mio. kr. årligt og via den grønne check, hvor både pensionister og førtidspensionister, hvilket jeg synes er ganske rimeligt, er undtaget med 700 mio. kr.
Ole Sohn (SF), 2004-05-19:
Derfor: Hvis det skal videre i processen, hvad jeg ikke mener er klogt, der er jeg enig med hr. Ole Stavad, er det ikke klogt at tage en afstemning i Folketingssalen om et forslag, som har det formål at bryde et monopol, alt imens Europa-Kommissionen kommer med en åbningsskrivelse.
Anders Fogh Rasmussen (V), 2003-05-28:
Til hr. Ole Stavad vil jeg bare sige, at det er korrekt, at hvis man fører en økonomisk politik, hvor man så at sige lægger penge til side i de gode år, så er der også noget at tære på i de knap så gode år, dér, hvor økonomien sløjer lidt af, som vi ser det internationalt i øjeblikket.
Charlotte Dyremose (KF), 2003-04-08:
Da den konservative ordfører, hr. Lars Barfoed, er til det efterhånden meget omtalte møde i Udenrigsudvalget, skal jeg på Det Konservative Folkepartis vegne oplæse følgende: I Danmark er arbejdstagere ansat på tidsbegrænsede kontrakter i vid udstrækning godt beskyttede; det sker via overenskomster og individuelle aftaler. Det er også rimeligt dels at sikre tidsbegrænsede ansattes ansættelsesvilkår på en måde, så de ikke er mindre gunstige end sammenlignelige fastansattes, medmindre der er helt konkrete grunde til det, samt at man ikke fra arbejdsgivers side misbruger mulighederne for at anvende tidsbegrænsede ansættelser. Direktivet fra EU om rammeaftaler vedrørende tidsbegrænsede ansættelser har netop denne målsætning.
Eva Kjer Hansen (V), 2002-11-21:
Jeg synes faktisk, det er en rigtig god aftale, når man tænker på, at det er 1 mia. kr., der bliver fordelt på sundhedsområdet og socialområdet de næste 4 år, og jeg er glad for, at fru Karen Jespersen også indvilligede i at sige, at vi skal fortsætte driften af de gode ting, der er i gang rundtomkring.
Kasper Sand Kjær (S), 2020-01-24:
Derfor vil jeg selvfølgelig også gerne spørge ordføreren, om ordføreren også har den bekymring, som mange andre partier i dag har givet udtryk for i Folketingssalen, nemlig at vi har en ungdomsgeneration, som føler sig meget presset til at skulle præstere, til at træffe de rigtige valg, til at være en succes fra dag et.
Søren Krarup (DF), 2007-04-17:
At sidde med ved bordet i det fremmede hjem; at omgås børn og voksne som en slags familiemedlem; at leve med i en familie, så dermed et folks tilværelse både søndag og søgn giver virkeligt indblik i dette fremmede lands inderste følelser og fordomme.
Line Barfod (EL), 2006-04-28:
Så hjælper det jo ikke meget, at kommunerne har fået en pjece om, hvordan man skriver en klagevejledning, når det, der er foreslået at kommissionen skal se på, er, hvordan man sikrer, at de, der ikke kan læse en klagevejledning, også får en ordentlig vejledning.
Hans Christian Schmidt (V), 2005-11-09:
Husk på, at vi nu er oppe over målet på de 100.000 ha., vi er oppe på 110.000 ha, og det er det, jeg også siger til hr. Jens Peter Vernersen: Man må også en gang imellem lukke glæde ind i sit sind over, at man alligevel er kommet så højt, i forhold til hvad man selv formåede som SR-regering.
Rasmus Jarlov (KF), 2019-10-22:
Det betyder altså, at man kan hæve udgifterne med 28 mia. kr., uden at man behøver at hæve skatterne, og så undrer det os, at Socialdemokraterne spiller ud med – godt nok en lille udgiftsstigning – nogle skattestigninger, som er fuldstændig unødvendige, i forhold til at der er så mange penge i statskassen.
Tom Behnke (FP), 1998-10-20:
således at det ikke, som det jo groft sagt er gældende i dag, er amtet, der går ind og ser på, om barnet kan godkendes til adoptionen, men at det er forældrene - adoptanterne - der får lov til at bestemme, om barnet skal godkendes eller ej, at man altså i det hele taget trækker processen tættere omkring de forældre, som ønsker at adoptere, frem for at det er det offentlige, der træffer afgørelserne
Ole M. Nielsen (KRF), 2002-03-18:
Derimod synes jeg, at nedsættelsen fra 5 pct. til 3 pct. ved efterbeskatning er helt fin, når det vel at mærke er de unge mennesker, som bruger udnyttelsen, og det så viser sig af en eller anden årsag, at det ikke bliver aktuelt for dem at etablere sig; der er det ikke meningen, at man skal flås i skat.
Kristian Thulesen Dahl (DF), 2003-05-23:
Vi vidste også, at den aftale, der var lavet om øget brugerbetaling på aftenskoleundervisningen, i et vist omfang ville gå ud over de handicappede, og i forbindelse med finanslovaftalen for i år var det derfor magtpåliggende for os at få genoprettet tilskuddet til handicappedes aftenskoleundervisning.
Torsten Schack Pedersen (V), 2016-10-25:
Det er ikke lovpligtigt, at det skal offentliggøres, men man har i hvert fald nu muligheden for det, for det synes jeg jo også er lige så væsentligt, altså at hvis nogle er blevet anmeldt for en sag og efterfølgende er blevet frifundet, så skal de selvfølgelig også have mulighed for at få det frem, når der er gjort rent bord.
Kim Andersen (V), 2012-03-02:
Vi andre, som har været med i forhandlingerne, kunne være her til mødet, og hvis det er udtryk for forhaling og trækken i langdrag, at man over halvanden dag på nogle møder behandler nogle seriøse og alvorlige spørgsmål i det pågældende ressortministerium, må jeg indrømme, at jeg ikke forstår ræsonnementerne længere, og så synes jeg, at hr. Frank Aaen i den grad demonstrerer usaglighed i forhold til ansvarlighed over for det parlamentariske arbejde.
Ebbe Kalnæs (CD), 2000-05-22:
Ikke mindst når vi måske er på vej til et EU med 25 lande, hvor vi også internt i EU skal være indstillet på at lægge det helt store pres. Jeg vil gerne understrege, at vi ikke nødvendigvis er uenige i afgifter på visse områder, hvis de er vedtaget globalt og ikke hindrer en dansk konkurrenceevne. CD vil undlade at stemme til det her forslag til vedtagelse, men vi har stor sympati for det internationale tilsnit, der er over det.